Ernst Lorenz Michael Rathlef

Ernst Lorenz Michael Rathlef (* 2. Januar 1742 in Langenhogen; † 14. Januar 1791) weer en düütschen Verwaltungsbeamten un Dichter.

Rathlef is 1742 as Söhn von’n Pastoor Ernst Ludwig Rathlef († 19. April 1768) in Langenhogen boren.Neues vaterländisches Archiv oder Beiträge zur allseitigen Kenntniß des Königreichs Hannover und des Herzogthums Braunschweig. Herold & Wahlstab, 1829, Sied 157ff He hett sik an de Universität Jena inschreven un dor Juristeree studeert. Later is he an de Universität Göttingen wesselt. Na dat Studium is he in’n hannöverschen Staatsdeenst gahn. An’n 30. November 1764 is he Auditer bi dat Amt Neenborg worrn un an’n 12. Juni 1765 bi dat Amt Niestadt. An’n 26. Mai 1768 is he in dat Amt Deepnau wesselt un an’n 22. Mai 1769 in dat Amt Langenhogen. Rathlef is denn an’n 3. Mai 1774 Amtsschriever bi dat Amt Winsen worrn un an’n 3. April 1777 in dat Amt Arzen. Von dor is he an’n 1. Mai 1787 as Amtsschriever in dat Amt Noordholt wesselt. He schull bald Amtmann warrn, aver dor is dat nich mehr to kamen. An’n 14. Januar 1791 is he doodbleven.

 Warken 

 Akademische Schrifft von den ältesten Hofämtern des durchlauchtigen Hause Braunschweig-Lüneburg. 1764
 Die Mohrin zu Hamburg.  Hamborg 1775
 Vom Geiste der Criminalgesetze. 1777
 Beiträge zur Ökonomie des 18. Jahrhunderts. Lümborg 1785
 Serklaide. Lemge 1788

 Footnoten 

Kategorie:Mann
Kategorie:Beamten
Kategorie:Dichter
Kategorie:Boren 1742
Kategorie:Storven 1791